CELEX: 32017R1136
Language: et
Date: 2017-06-14 00:00:00
Title: Komisjoni rakendusmäärus (EL) 2017/1136, 14. juuni 2017, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Emmental de Savoie (KGT)]

27.6.2017   
            
            
               ET
            
            
               Euroopa Liidu Teataja
            
            
               L 164/52
            
         KOMISJONI RAKENDUSMÄÄRUS (EL) 2017/1136,
   14. juuni 2017,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Emmental de Savoie (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:
   
               (1)
            
            
               Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Prantsusmaa taotluse saada heakskiit komisjoni määruse (EÜ) nr 1107/96 (2) alusel registreeritud kaitstud geograafilise tähise „Emmental de Savoie“ spetsifikaadi muudatusele.
            
         
               (2)
            
            
               Prantsuse ametiasutused teatasid 23. novembri 2015. aasta kirjas komisjonile, et kooskõlas 29. oktoobri 2015. aasta korraldusega, milles käsitletakse kaitstud päritolunimetust „Emmental de Savoie“ (avaldatud Prantsuse Vabariigi ametlikus teatajas 7. novembril 2015), on määruse (EL) nr 1151/2012 artikli 15 lõike 4 kohane üleminekuperiood kuni 31. detsembrini 2017 kehtestatud ühele ettevõtjale, kes tegutseb Prantsusmaa territooriumil ja vastab kõnealuse artikli tingimustele. Riikliku vastuväite esitamise menetluse raames esitas kõnealune ettevõtja, kes on juustu „Emmental de Savoie“ pidevalt ja õiguspäraselt turustanud vähemalt viie aasta jooksul enne taotluse esitamist, vastuväite nõudele, mille kohaselt peab vähemalt 150 päeval aastas sisalduma piimalehmade põhisöödas vähemalt 50 % haljassööta, märkides, et ta vajab oma majapidamiste kohandamiseks lisaaega. Asjaomane ettevõtja on GAEC Le Seysselan, Vallod, 74910 SEYSSEL.
            
         
               (3)
            
            
               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (3).
            
         
               (4)
            
            
               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,
            
         ON VASTU VÕTNUD KÄESOLEVA MÄÄRUSE:
   Artikkel 1
   
      Euroopa Liidu Teatajas avaldatud nimetuse „Emmental de Savoie“ (KGT) spetsifikaadi muudatus kiidetakse heaks.
   Artikkel 2
   Artiklist 1 tuleneva kaitse rakendamisel kohaldatakse üleminekuperioodi, mille Prantsusmaa on kooskõlas 29. oktoobri 2015. aasta korraldusega, milles käsitletakse kaitstud päritolunimetust „Emmental de Savoie“ (avaldatud Prantsuse Vabariigi ametlikus teatajas 7. novembril 2015), ja määruse (EL) nr 1151/2012 artikli 15 lõike 4 alusel kehtestanud kõnealuse artikli tingimustele vastavale ettevõtjale.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. juuni 2017
      
         
            Komisjoni nimel
         
         
            presidendi eest
         
         
            komisjoni liige
         
         Phil HOGAN
      
   
   
      (1)  ELT L 343, 14.12.2012, lk 1.
   
      (2)  Komisjoni 12. juuni 1996. aasta määrus (EÜ) nr 1107/96 geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).
   
      (3)  ELT C 64, 28.2.2017, lk 8.